Nazismorik gabeko mundu baten alde

Nazismorik gabeko mundu baten alde ()Zentzu hertsian, "За мир без нацизма" idatzi beharko litzateke; hau da, alfabeto zirilikoaren З erabiliz, alfabeto latindarreko Z beharrean.  edo 2022ko Moskuko elkartaratzea 2022ko martxoaren 18an Moskuko Luzhniki estadioan (Errusia) izandako mitin politiko eta kontzertu bat izan zen, Errusiako Federazioak Krimea anexionatu zueneko zortzigarren urteurrena markatu zuena. Vladimir Putin presidenteak hitz egin zuen ekitaldi hartan, errusiarrek Ukraina inbaditu izana justifikatu eta errusiar tropak goraipatu zituen, Mosku Hiriko Poliziaren arabera, 200,000 lagunen aurrean. BBCk eta Moscow Timesek, besteak beste, jakinarazi zuten Estatuko langileak eraman zituztela ekitaldira, eta beste pertsona batzuei ordaindu zietela edo bertaratzera behartu zituztela.

 Ekitaldia 
Estadioan zein agertokian "Nazismorik gabeko mundu baten alde","Zа мир без нацизма"; zentsu hertsian "За мир без нацизма" idatzi beharko zena. "Gure Presidentearen alde""Zа Президента"; zentsu hertsian "За Президента" idatzi beharko zena. eta "Errusiaren alde""Zа Россию"; zentsu hertsian "За Россию" idatzi beharko zena. bezalako leloak agertzen ziren, baina Z latindarrarekin idatziak, errusiar З arruntaren ordez.

 Kontzertua eta hasierako hizlariak 
Polina Gagarina, Eurovisioneko lehiakide-ohiak, Battle for Sebastopol filmaren "Kukushka" filmaren bertsioa interpretatu zuen. Lyube talde errusiarrak jo zuen ere, Oleg Gazmanov-ek "Made in the U.S.S.R." abestia jo zuen bezala eta Vladimir Maxkov errusiar aktoreak Fiodor Tiuttxev-en 1867ko maiatzeko "Напрасный труд — нет, их не вразумишь..." olerkia irakurri zuen bezala. Ekitaldian parte hartu zuten, halaber, Margarita Simonyan –RTko erredaktore burua–, Sergei Sobianin –Moskuko alkatea– eta Maria Zakharova-k –Kanpo Arazoetako Ministerioko bozeramaileak–. Hizlari askok Z-formako San Jurgiren xingolak zeramatzaten.

 Putinen diskurtsoa 
Mitina Vladimir Putinen, Errusiako Presidentearen, lehen agerraldi publikoa izan zen Ukrainako inbasioa hasi zenetik. Errusiako Konstituzioa aipatuz zabaldu zuen hitzaldian, Putinek "Krimea eta Sebastopolgo herria" zoriondu zituen, eta Krimeako anexioaren "urteurren zoriontsua" opa zien. Ondoren, eremu horietako finantzei eta azpiegiturei buruz hitz egin zuen, esanez, Ukrainaren "soberakin-finantziazioaren" aurrean, Errusiak "Krimea jarrera umiliagarri horretatik atera behar zuela". Putinek, gainera, Ukrainaren "genozidioa" argudiatu zuen Donbasseko herriaren aurka, Bibliako Joan 15eko "ez dago maitasun handiagorik" izeneko pasartea irakurri aurretik. Azkenik, Putinek adierazi zuen Fiodor Uxakov-en urtebetetzea otsailaren 24an zela, Errusiak Ukraina inbaditzen hasi zuen egun bera. 

Russia 24 kateak hitzaldiaren zati bat, arazo tekniko batengatik, emititu gabe utzi zuen.

 Erreakzioa 
Volodymyr Zelensky-k, Ukrainako Presidenteak, martxoaren 19an argitaratutako bideo-mezu batean, Putinen manifestazioa aipatu zuen:

Putinek, bestalde, 13,000 dolarreko Loro Piana markako anorak bat janzteagatik kritikak jaso zituen ere.

 Oharrak 

 Erreferentziak 

 Kanpo estekak 

Kategoria:2022ko Ukrainako inbasioa
Kategoria:Propaganda Errusian
Kategoria:Errusiar nazionalismoa
Kategoria:Moskuko historia
Kategoria:Vladimir Putin